### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 11. oktober 2023 har vedtaget Magistratens foranstående indstilling af 2. oktober 2023.

###

.

### Resume

Byrådet har den 24. april 2019 godkendt kommunal garanti til en renovering støttet af Landsbyggefonden efter § 91 i almenboligloven af Brabrand Boligforenings afdeling 2, [adresse]. Godkendelsen er givet i forbindelse med boligforeningens ansøgning om skema A (tilsagn om støtte). Efter renoveringen er blevet konkretiseret og har været i udbud, er anskaffelsessummen steget betragteligt, og byrådet anmodes derfor om at godkende den øgede kommunale garanti forud for igangsættelse af renoveringsarbejderne.

Oprindelig er godkendt kommunal garanti på 89 % af den støttede lånoptagelse på ca. 295 mio. kr., samt kommunens andel af kapitaltilførsel, svarende til 400.000 kr.

Budgettet til renoveringen er nu øget, og der kræves derfor kommunal garanti på 62 % af de støttede lån på 455 mio. kr.

Den endelige garanti kan først beregnes ved byggesagens afslutning, hvorfor der søges om godkendelse af op til 100 % garanti, for at undgå at skulle fremsende ny garantiberegning til godkendelse.

Denne garanti erstatter den tidligere godkendte garanti til projektet. Der er ikke krav om garanti på den ustøttede finansiering.

Det er en forudsætning for støtte fra Landsbyggefonden, at kommunen stiller den nødvendige garanti til lånoptagelsen.

### Beslutningspunkter

Det indstilles:

At 1) Byrådet godkender at yde kommunal garanti på op til 100 % af det støttede lån på 455 mio. kr. Garantien erstatter tidligere godkendt garanti på 89 % af 295 mio. kr. Landsbyggefonden regaranterer kommunen halvdelen af garantien.

At 2) Teknik og Miljø bemyndiges til at godkende ændringer i økonomien på op til 25 %, forårsaget i ændringer i projekt eller finansiering.

At 3) Byrådet godkender at Teknik og Miljø senere godkender garantien til fælleshuset, da den ligger indenfor Teknik og Miljøs bemyndigelse – forventeligt maksimalt 20 mio. kr.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: Weena Møller

Kim Schmidt: 7

Fremsendes til [adresse] med bemærkning, at Magistraten i mødet den 2. oktober 2023 anbefaler, at byrådet tiltræder Magistratsafdelingen for Teknik og Miljøs indstilling af 19. september 2023.

Borgmester Pete Schultz og rådmand Andreas Østergaard deltog ikke i sagens behandling.